proxectonos/corpus_dominio_legal_administrativo_tmp huggingface dataset:
24/02/2016 | Administración LocalMunicipal
Ares
Aprobación inicial do orzamento 2016

APROBACIÓN INICIAL DO ORZAMENTO 2016 Aprobado inicialmente en sesión extraordinaria celebrada polo Pleno deste Concello, en data dezanove de febreiro do 2016, o orzamento xeral, bases de execucion e o cadro de persoal funcionario, laboral e eventual para o exercicio económico 2016, de acordo ao previsto no artigo 169 do texto refundido da Lei reguladora de facendas locais aprobado por Real decreto lexislativo 2/2004, do 5 de marzo, e o artigo 20 do Real decreto 500/1990, do 20 de abril, exponse ao público o expediente e a documentación preceptiva por prazo de quince días dende a publicación deste anuncio, aos efectos de reclamacións e alegacións. De conformidade co acordo adoptado o orzamento considerarase definitivamente aprobado, se durante o citado prazo non son presentadas reclamacións. En Ares, a 19 de febreiro do 2016. O alcalde Asdo.: Julio Ignacio iglesias Redondo
24/02/2016 | Administración LocalMunicipal
Oroso
Aprobación inicial do orzamento e cadro de persoal do Concello de Oroso 2016

ASUNTO: APROBACIÓN INICIAL DO ORZAMENTO E CADRO DE PERSOAL 2016 O Pleno do Concello, en data 19 de febreiro do presente ano, procedeu á aprobación inicial do orzamento e cadro de persoal para o exercicio 2016. De conformidade co disposto no artigo 169.1 do TR 2/2004 da Lei reguladora das facendas locais exponse o expediente ao público polo prazo de 15 días, durante os cales os interesados poderán examina-lo expediente e interpoñer no seu caso as reclamacións baseadas en algúns dos motivos sinalados no artigo 170.2 da mesma lei. Transcorrido o devandito prazo sen interposición de reclamacións entenderase definitivamente aprobado. En Oroso, a 19 de febreiro de 2016. Alcalde-presidente Manuel Mirás Franqueira
24/02/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de contratación mediante procedemento aberto e cun único criterio de valoración das obras incluídas no Plan de Conservación de Vías Provinciais 2016 primeira fase

1º.- Entidade adxudicadora: datos xerais e datos para a obtención da información: a) Organismo: Excelentísima Deputación Provincial da Coruña b) Dependencia que tramita o expediente: Servizo de Patrimonio e Contratación c) Obtención de documentación e información: a. Entidade: Deputación Provincial da Coruña. Servizo de Patrimonio e Contratación b. Domicilio: Avda Porto da Coruña nº 2, 5ª Planta, Servizo de Patrimonio e Contratación e Contratación c. Localidade e código Postal: A Coruña, código postal 15003 d. Teléfono: 981 080 300 e. Telefax: 981 080 307 f. Correo electrónico: contratacion@dacoruna. gal g. Data límite de obtención de documentos e información: Ata as 13,00 horas do día anterior a aquel en que remate o prazo de presentación de proposicións 2º.- Obxecto do contrato: Contratación das obras incluídas no PLAN DE CONSERVACIÓN DE VÍAS PROVINCIALES 2016 PRIMEIRA FASE que a continuación se relacionan: CLASIFICACIÓN: NON SE ESIXE GARANTÍA PROVISIONAL: NON SE ESIXE GARANTÍA DEFINITIVA: 5 POR CENTO DO PREZO DE ADXUDICACIÓN IVE EXLUÍDO 3º.- Tramitación e procedemento: a. Tramitación: ordinaria b. Procedemento: Aberto c. Criterios de Adxudicación: criterio único: prezo 4º.- Presentación de ofertas: a) Data límite de presentación: Dentro do prazo dos 26 días naturais, contados dende o seguinte ao da publicación do anuncio no BOP ou perfil de contratante, no horario de atención ao público do Rexistro Xeral. b) Documentación a presentar: A indicada na cláusula 12.1.2 (Documentación simplificada) do correspondente Prego de Cláusulas Administrativas c) Lugar de presentación: 1.- Rexistro Xeral da Diputación (Avda. Porto da Coruña, 2; 15003 A Coruña) Comunicación do envío por medio de oficina de correos: Domicilio da entidade contratante: Avda. Porto da Coruña, 2; 15003 A Coruña Nº de FAX da entidade contratante: 981080307 Correo electrónico de la entidad contratante: contratación@dacoruna. gal 5º.- Apertura de Ofertas: Publicarase no Perfil de Contratante 6º.- Control de Calidade: Esixible 7º.- Gastos de anuncios: Os gastos derivados da publicación de anuncios serán por conta do adxudicatario das obras 8º.- Revisión de prezos: Non procede A Coruña a 18-2-2016 O PRESIDENTE O SECRETARIO, Asdo.: Valentín González Formoso Asdo.: José Luis Almau Supervía
24/02/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Exp.15/1016. Depósito dos estatutos da “Asociación Carnotana de Empresarios, Comerciantes e Profesionais de Carnota”

Avd. Salvador de Madariaga 8.15008 A Coruña Tel.981 182 381 Fax: 981 182 398 En cumprimento do artigo 4º da Lei 19/77, de 1 de abril, e para os efectos previstos na mesma, faise público que en data 14/01/2016 recibironse nesta Sección os Estatutos da organización denominada “ASOCIACION CARNOTANA DE EMPRESARIOS, COMERCIANTES E PROFESIONAIS DE CARNOTA, (expediente 15/1016), que ten os seguintes ámbitos territorial e profesional: · Ambito territorial: LOCAL. CONCELLO de CARNOTA · Ambito funcional: Empresarios e comerciantes en xeral · Asina a Acta: José Antonio Saborido Caamaño, presidente, José Manuel Rodríguez Caamaño, vicepresidente, e os demais membros da xunta directiva, secretario, tesoreira e tres vogais. Os Estatutos depositados poderán ser examinados por calquera persoa interesada. A Coruña, 8 de febreiro de 2016 O Xefe Territorial de Emprego Shuangshuang Magsino Chichas
24/02/2016 | Administración LocalMunicipal
Muros
Inicio de expediente de baixa de oficio no padrón de habitantes

ANUNCIO Baixas de oficio no padrón de habitantes Á vista da resolución da Alcaldía de data 3 de febreiro de 2016 pola que, de acordo co disposto no artigo 72 do Regulamento de poboación e demarcación territorial das entidades locais, resolve iniciar o expediente de baixa de oficio no Padrón municipal de habitantes de D. Dorindo Adolfo Javier Sesse Fernandez Cid, titular do DNI: 33275338, por incumprimento da lexislación vixente, ao figurar empadroado incumprindo os requisitos establecidos no art.54 do Regulamento citado. Non sendo posible practicar a notificación persoal, ábrese un prazo de 15 días a contar dende o seguinte ao da publicación deste edicto no Taboleiro Edictal Único (TEU) do BOE, para que presente ante esta Alcaldía as alegacións que considere pertinentes respecto da súa situación no padrón de habitantes, facéndolles saber que finalizado o dito prazo continuaranse os trámites relativos á baixa de oficio. Muros, 16 de febreiro de 2016. A alcaldesa María Xosé Alfonso Torres
24/02/2016 | Administración LocalMunicipal
Cerceda
Secretaría
Cambio de retribucións de asistencias ós membros de Xunta de Goberno Local

ANUNCIO Cambio de retribucións de asistencias ós membros de Xunta de Goberno Local En sesión do Concello-Pleno celebrada o 14/12/2015, aprobouse a proposta de aprobación de cambio de retribucións de asistencias ós membros de Xunta de Goberno Local, que se publica para o seu xeral coñecemento. “A Xunta de Goberno Local é un órgano colexiado que se reune quincenalmente neste Concello; dada a ampliación das atribucións do citado órgano, do cal deriva, a súa vez, mais traballo e estudio para os concelleiros que forman parte da mesma. Deste feito deriva que teñan que adicar mais tempo a atención dos asuntos que se van desenvolver nas Xuntas de Goberno e polo que se entende que dita carga de traballo debe retribuirse. Vistos os artigos 75.4 e 75.5 da Lei 7/1985, do 2 de abril, reguladora das Bases de Réxime local, que establece que os membros das Corporacións Locais poden percibir retribucións polo exercizo do seu cargo, tanto en réxime de adicación exclusiva, así como, no caso de que non se perciban retribucións por adicación exclusiva nin parcial, asistencias pola concurrencia efectiva ás sesións dos órganos colexiados da Coproración, na contía sinalada polo propio Concello Pleno. Ademais o citado artigo 75.5 da LBRL preceptúa que os acordos plenarios referentes as retribucións dos cargos con dedicación exclusiva ou parcial, así como o réxime de indemnizacións e asistencias deberán publicarse íntegramente no Boletín Oficial da Provincia e no Taboleiro de Edictos do Concello. No exercizo da atribución conferida polo artigo 21.1 a. da Lei 7/1985, do 2 de abril, reguladora das Bases de Réxime Local, proponse polo tanto ó Concello Pleno o seguinte ACORDO Primeiro. Os membros da Corporación municipal que non teñan adicación exclusiva nin parcial percibirán pola asistencia a cada sesión ou reunión que celebre da Xunta de Goberno Local a contía de 228 euros/sesión. Non se poderá percibir máis dunha asistencia ao día, no caso de que coincidirán dous ou máis actos. Segundo Publicar íntegramente o presente acordo no Boletín Oficial da Provincia, no portal de transparencia do Concello e no taboleiro de edictos do Concello.” Cerceda, 17 de febreiro de 2016. O alcalde-presidente José García Liñares
24/02/2016 | Administración LocalMunicipal
Boiro
Licitación do contrato de extintores

ANUNCIO DO CONCELLO DE BOIRO SOBRE CONTRATO SERVIZOS REVISIÓN DE EXTINTORES, BIES, HIDRANTES Y SISTEMA DE INCENDIOS DO CONCELLO DE BOIRO 1. Entidade adxudicadora. a) Organismo: Concello de Boiro. b) Dependencia que tramita o expediente: Secretaría Xeral.2. Obxecto do contrato: descrición SERVIZO REVISIÓN DE EXTINTORES, BIES, HIDRANTES Y SISTEMA DE INCENDIOS. Prazo: 3 anos sen posibilidade de prórroga.3. Tramitación: ordinaria. Procedemento: aberto.4. Orzamento base de licitación. Valor estimado: 53.801,65 €. IVA: 11.298,35 €. 5. Garantías. Definitiva: 5% do prezo de adxudicación.6. Obtención de documentación e información. a) Entidade: Concello de Boiro. b) Domicilio, código postal e localidade: Praza Galicia, s/n.15930 Boiro. c) Teléfono 981 844800. d) Telefax 981 844008. e) Data límite de obtención de documentos e formalización: ata o día de finalización do prazo de presentación de proposicións.7. Requisitos específicos do contratista. a) Clasificación económica do contratista: Non se esixe clasificación.8. Presentación de ofertas. a) Data límite de presentación de ofertas: as proposicións para tomar parte na licitación presentaranse no Rexistro do Concello, en horario de 9.00 a 13.30 horas (sábados de 9.00 a 13.00), dentro do prazo de 15 días naturais, a contar dende o día seguinte ó da publicación deste anuncio. b) Documentación a presentar: a esixida no prego de condicións económico administrativas. c) Lugar de presentación: véxase o punto 6 do anuncio.9. Apertura ofertas. a) Entidade: Concello de Boiro. b) Domicilio: Praza Galicia, s/n. c) Localidade: Boiro. d) Data: segundo condicións do prego. Boiro, 28 de xaneiro de 2016. O alcalde Juan José Dieste Ortigueira
24/02/2016 | Administración LocalMunicipal
Fene
Secretaría
Rectificación de erros do punto 7 das bases da convocatoria pública de subvencións que rexerán as axudas ás compasas que participen nos actos programados con motivo do Entroido 2016 do Concello de Fene

ANUNCIO Rectificación de erros no Pto.7.º das bases da convocatoria pública de subvencións que rexerán as axudas ás compasas que participen nos actos programados con motivo do Entroido 2016 do Concello de Fene A Alcaldía, mediante resolución núm.70 do 27 de xaneiro de 2016, procedeu á rectificación de erros no Pto.7 das bases da convocatoria pública de subvencións que rexerán as axudas ás comparsas que participen nos actos programados con motivo do Entroido 2016 do Concello de Fene, quedando redactada como sigue “SÉTIMA.–A Comisión Avaliadora estará formada por representantes dos grupos municipais e estará presidida por Aleu Franquet Salmons, actuando como secretaria a secretaria municipal ou persoa en quen delegue. O día da celebración do desfile a Comisión Avaliadora comprobará que as comparsas participantes reúnen, coa súa participación no desfile, as condicións requiridas nestas bases. A resultas desta comprobación, a Comisión Avaliadora fará a correspondente proposta de concesión das axudas reguladas nestas Bases”. Fene, 28 de xaneiro de 2016. O alcalde Asdo.: Juventino J. Trigo Rey
24/02/2016 | Administración LocalMunicipal
Teo
Aprobación do padrón provisional de contribuíntes da taxa por abastecemento de auga, sumidoiros e depuración 4º trimestre 2015

Por Resolución da Alcaldía deste Concello, de data 17/02/2016, aprobouse inicialmente o padrón de contribuíntes da taxa por abastecemento de auga, sumidoiros e depuración correspondente ao cuarto trimestre do exercicio 2015. De acordo co disposto no artigo 102.3 da Lei 58/2003, de 17 de decembro, Xeral Tributaria, o padrón aprobado exponse ao público nas oficinas do Concello durante 10 días hábiles, contados a partires do día seguinte ao da publicación deste anuncio no Boletín Oficial da Provincia (BOP). Dita exposición servirá de notificación colectiva a todos os contribuíntes, nos termos do artigo anteriormente mencionado. Contra o acto de aprobación do citado padrón e/ou as liquidacións contidas no mesmo poderá interporse recurso previo de reposición ante a Alcaldía Presidencia no prazo dun mes a contar dende o día seguinte ao de remate do prazo de exposición pública, de acordo co establecido no artigo 14 do Real Decreto lexislativo 2/2004, de 5 de marzo, polo que se aproba o Texto refundido da Lei reguladora das Facendas Locais. A interposición do recurso non suspende o prazo de ingreso das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpoñer recurso contencioso-administrativo no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario será de DOUS MESES dende o remate do prazo de exposición pública do padrón. Transcorrido o prazo de ingreso voluntario sen que se tivese satisfeito a débeda, iniciarase o período executivo, de acordo co teor dos artigos 26, 28 e 161 da Lei Xeral Tributaria, o que determinará a esixencia dos xuros de mora, así como os recargos que correspondan e, no seu caso, das costas do procedemento de apremio. Teo, 17 de febreiro de 2016 O alcalde Rafael C. Sisto Edreira
24/02/2016 | Administración LocalMunicipal
Pontedeume
Aprobación definitiva de expediente de crédito extraordinario

EDICTO Aprobación definitiva de expediente de crédito extraordinario Tendo quedado definitivamente aprobado polo Pleno deste Concello o expediente de crédito extraordinario, por acordo do Pleno adoptado en sesión celebrada o día 28 de xaneiro de 2016 e polo transcurso do prazo de 15 de días de exposición ó público, en cumprimento do disposto no artigo 169.3 do Real decreto lexislativo 2/2004 polo que se aproba o texto refundido da Lei reguladora das facendas locais, faise público que o orzamento do ano 2009 prorrogado para o ano 2016, trala entrada en vigor do devandito expediente, tanto no estado de gastos como no estado de ingresos, correspondendo a cada capítulo as cantidades que de seguido se expresan, segundo o seguinte detalle Pontedeume, 22 de febreiro de 2016. O alcalde Asdo.: Bernardo Fernández Piñeiro
24/02/2016 | Administración LocalMunicipal
As Pontes de García Rodríguez
Secretaría
Designación como substituta nas funcións da Alcaldía á primeira tenente de alcalde María Montserrat García Chavarría

Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía nº 195/2016, do día 17/02/2016, designouse como substituta na presidencia da sesión ordinaria da Xunta de Goberno Local, á primeira tenente de alcalde María Montserrat García Chavarría. As Pontes de García Rodríguez, 17 de febreiro de 2016 O concelleiro delegado da Área de Réxime Interno e Recursos Humanos José Alén Álvarez
23/02/2016 | Administración LocalMunicipal
A Coruña
Instituto Municipal A Coruña Espectáculos
Contratación da cafetería-ambigú do Fórum Metropolitano e o teatro Rosalía Castro

ANUNCIO LICITACIÓN PÚBLICA DA CONTRATACIÓN PARA O SERVIZO DE CAFETERÍA – AMBIGÚ NO FÓRUM METROPOLITANO E O TEATRO ROSALÍA CASTRO 1. Entidad organizadora: Instituto Municipal Coruña Espectáculos (IMCE). 2. Obxecto do contrato: prestación do servizo de cafetería-ambigú no Fórum Metropolitano e o teatro Rosalía Castro.3. Prezo do contrato: canon anual: 2.420,00 € anuais, IVE incluído, cuxa base impoñible ascende a 2.000,00 € e 420,00 € ao IVE correspondente (véxase prego de cláusulas administrativas particulares). 4. Duración do contrato: dous anos desde a data da súa formalización, prorrogable antes da súa finalización por mutuo acordo entre o IMCE e o contratista por anos ata un máximo de catro, incluído período inicial e prórrogas.5. Tramitación: ordinaria.6. Procedemento: aberto.7. Garantía provisional: non se esixe.8. Garantía definitiva: 10% do importe de adxudicación (IVE excluído). 9. Obtención de documentación e información: oficinas do IMCE, sitas na Avda. A Mariña, 18 (edificio Casa Paredes), 15001 A Coruña. Teléfono 981184200. Ext.12053. Perfil de contratante www.coruna.es.Dirección de correo electrónico: a. canosa@coruna. es.10. Clasificación: non se esixe.11. Criterios de adxudicación: véxase prego de cláusulas administrativas particulares.12. Presentación de proposicións: prazo de 15 días naturais desde o seguinte ao da publicación do anuncio no Diario Oficial de Galicia ou o Boletín Oficial da Provincia da Coruña, segundo cal sexa o último en que se publique, finalizando ás 14.00 horas. No suposto de resultar sábado ou festivo o día de finalización do prazo, prorrogarase automaticamente ao día hábil seguinte. Documentación a presentar: véxase prego de cláusulas administrativas particulares. Lugar de presentación: Rexistro do IMCE, Avda. A Mariña, 18 (edificio Casa Paredes), 15001 A Coruña (véxase prego de cláusulas administrativas particulares). 13. Apertura de ofertas económicas: lugar e día que se sinale no perfil de contratante www.coruna.es. 14. Outras informacións: véxase prego de cláusulas administrativas particulares. A Coruña, 5 de febreiro de 2016. O presidente do IMCE, PD (Decreto de 22 de xuño de 2015) José Manuel Sande García Vicepresidente do IMCE
23/02/2016 | Administración LocalMunicipal
Oroso
Anuncio de licitación de contrato

Anuncio de licitación do contrato de explotación da barra de bar nas festas organizadas polo Concello de Oroso durante o exercicio 2016, dividido en dous lotes (expdte_contra:2016/002) 1) Entidade adxudicadora. Datos xerais e datos para a obtención de información: a) Organismo: Concello de Oroso. b) Dependencia que tramita o expediente: Secretaría. c) Obtención de documentación e información: I) Dependencia: Secretaría. II) Domicilio: Praza de Isaac Díaz Pardo, 1. III) Localidade e código postal: Oroso, 15888. IV) Teléfono 981691478. V) Telefax 981691786. VI) Correo electrónico: ana. linares@oroso. dicoruna. es VII) Dirección de Internet do perfil do contratante: www.concellooroso.com VIII) Data límite de obtención de documentación e información: ata 2 días naturais antes da finalización do prazo para presentación de proposicións. d) Número de expediente: 2016/002.2) Obxecto do contrato. a) Tipo: contrato de servizos. b) Descrición: servizos de explotación da barra de bar nas festas organizadas polo Concello de Oroso durante o exercicio 2016, dividido en dous lotes: Lote 1: Festa da Xuventude. Lote 2: Festa da Troita. c) Lugar de execución/entrega: Concello de Oroso. d) Prazo de execución e prórroga: ver artigo 6 do prego de cláusulas administrativas particulares.3) Tramitación e procedemento. a) Tramitación: urxente. b) Procedemento: aberto, cun único criterio de adxudicación (factor: prezo). c) Criterios de adxudicación: ver artigo 12 do prego de cláusulas administrativas.4) Presuposto base de licitación. a) Lote 1: Festa da Xuventude, 13.893,02 euros. b) Lote 2: Festa da Troita, 4.041,86 euros.5) Garantías esixidas. Definitiva: 5% do importe de adxudicación.6) Valor estimado: 51.000 euros.7) Requisitos específicos do contratista: véxase cláusula 3 e 4 do prego, de cláusulas administrativas.8) Presentación de ofertas. a) Data límite de presentación: 8 días naturais, contados desde o día seguinte ao da publicación do último anuncio no BOP, perfil do contratante ou no DOG. b) Modalidade de presentación: presencial ou por correo. c) Lugar de presentación: I) Dependencia: Rexistro Xeral do Concello. II) Domicilio: Praza de Isaac Díaz Pardo, 1. III) Localidade e código postal: Oroso, 15888. d) Prazo durante o cal o licitador estará obrigado a manter a súa oferta: 3 meses.9) Apertura de ofertas. a) Dirección: Praza de Isaac Díaz Pardo, 1. b) Localidade e código postal: Oroso, 15888.10) Gastos de publicidade. Os gastos que xeren os anuncios cun máximo de 1.000 euros. Oroso, 16 de febreiro de 2016. O alcalde Manuel Mirás Franqueira
23/02/2016 | Administración LocalMunicipal
Ferrol
Unidade de Contratación
Anuncio de licitación para a “Adquisición dun vehículo de mando tipo pick-up 4x4 para o servizo contra incendios”

Organismo: Concello de Ferrol Dependencia que tramita o expediente: Unidade de Contratación Descripción do obxecto: Adquisición dun vehículo de mando tipo pick-up 4x4 para o Servizo Contra Incendios Tipo de contrato: subministración Número de expediente: AV 03214 15/38 Prazo de entrega: dous (2) meses dende a sinatura do contrato Admisión de variantes: ver cláusula 7 do Prego de Prescricións Técnicas Trámite do expediente: ordinario Procedemento: aberto con pluralidade de criterios de valoración e documentalmente simplificado Tipo de licitación: 40.000,00 € co 21% de IVE incluído (33.057,85 € sen IVE) Partida orzamentaria: 03214-1361-62400.5) GARANTÍA DEFINITIVA: 5% do importe de adxudicación excluído o IVE.6) REQUISITOS DE SOLVENCIA: en aplicación do disposto no artigo 11, apartados 1 e 5 do Real Decreto 1098/2001, de 12 de outubro, polo que se aproba o Reglamento Xeral da Lei de Contratos das Administracións Públicas, na redacción dada polo Real Decreto 773/2015, de 28 de agosto, os licitadores quedan exentos de acreditar a solvencia económica, financiera e técnica, atendendo ao valor estimado do presente contrato.1: Prezo: de 0 ata 45 puntos (Sobre C) 2: Calidade e características funcionais dos equipos ofertados: de 0 a 30 puntos (Sobre B) 3: Servizo de asistencia 24-365: de 0 a 10 puntos (Sobre C) 4: Proximidade do servizo de reparación post-venda: de 0 a 5 puntos (Sobre C) 5: Ampliación do prazo de garantía: de 0 a 5 puntos (Sobre C) 6: Melloras: de 0 a 5 puntos (Sobre C) Entidade: Concello de Ferrol Dependencia: Unidade de Contratación Enderezo: praza de Armas, s/n (15402) Ferrol Teléfono e fax: 981944260 / 981944028 Enderezo electrónico: contratacion@ferrol. es Perfil do contratante: www.ferrol.es (Sede electrónica- Perfil do contratante). Data límite de obtención dos documentos e información: o último día do remate da presentación das ofertas. Obtención de copias dos pregos: www.ferrol.es (Sede electrónica- Perfil do contratante). Prazo de presentación de proposicións: quince (15) días naturais contados dende o día seguinte ó da publicación do anuncio de licitación no BOP. Se o último día para a presentación de proposicións coincidise en domingo ou festivo trasladaráse o seguinte día hábil. Documentación que hai que presentar: a sinalada na cláusula 11 do prego de cláusulas administrativas (consultar pregos). Lugar de presentación: Rexistro Xeral do Concello de Ferrol en horas de 9 a 14 h (de luns a venres) e de 9 a 13 h (sábados e días non laborais para o persoal do Concello). Entidade: Concello de Ferrol Enderezo: Praza de Armas, s/n (15402) Ferrol Teléfono: 981944260 Fax do Rexistro Xeral: 981944028 10) APERTURA DAS OFERTAS: celebrarase no lugar, data e hora que se sinale no perfil do contratante.11) GASTOS DE ANUNCIOS: serán por conta do adxudicatario. Ferrol, 9 de febreiro de 2016 A concelleira de Economía, Facenda, Emprego e RRHH Eugenia Freire Fajardo
23/02/2016 | Administración LocalMunicipal
Ames
Contratación do servizo de “Socorrismo e primeiros auxilios na praia fluvial de Tapia e nas piscinas descubertas de titularidade municipal”

ANUNCIO DE CONTRATACIÓN DO SERVIZO DE “SOCORRISMO E PRIMEIROS AUXILIOS NA PRAIA FLUVIAL DE TAPIA E NAS PISCINAS DESCUBERTAS DE TITULARIDADE MUNICIPAL” 1.–Entidade adxudicataria.1. Organismo: Concello de Ames.2. Dependencia que tramita o expediente: Servizo de Contratación.2.–Obxecto do contrato. a) Contratación do servizo de “Socorrismo e primeiros auxilios na praia fluvial de tapia e nas piscinas descubertas de titularidade municipal” b) División por lotes e número: non. c) Lugar de execución: Concello de Ames. d) Prazo de execución: a duración inicial do presente contrato será de DÚAS TEMPADAS (2016 a 2017) cunha duración cada tempada de 3 meses, desenvolvéndose as tempadas dende o 15 de xuño ata o 15 de setembro, ambos inclusive podendo prorrogarse anualmente de maneira expresa por tempada ata un máximo de CATRO TEMPADAS (2018 a 2019), incluído período inicial e prórrogas.3.–Tramitación, procedemento e forma de adxudicación. a) Tramitación: ordinaria. b) Procedemento: aberto. c) Forma: varios criterios de adxudicación.4.–Orzamento: valor estimado do contrato: 216.572,28 €, máis 45.480,17 € de IVA (21%), facendo un valor total do contrato de 262.052,45 €. 5.–Garantía provisional: non se esixe.6.–Obtención de documentación e información. a) Entidade: Concello de Ames. b) Domicilio: Praza do Concello, s/n - Bertamiráns. c) Localidade e código postal: Ames (A Coruña) 15220. d) Teléfono 981 883002. e) Telefax 981 884929. f) Data límite de obtención de documentos e información: ata á data de finalización de presentación de proposicións.7.–Presentación das ofertas ou das solicitudes de participación. Presentación de ofertas: os licitadores poderán presentar as proposicións no rexistro xeral do Concello de Ames, ata as 14.00 horas no prazo de 15 días naturais, contados a partir do día seguinte a publicación do anuncio de licitación no Boletín Oficial da Provincia.1. Documentación a presentar: a sinalada no prego de cláusulas administrativas particulares.2. Lugar de presentación: Rexistro do Concello de Ames. Concello de Ames Praza do Concello, s/n - Bertamiráns Ames (A Coruña) 15220 3. Admisión de variantes (concurso): non se admiten.8.–Apertura das ofertas. ● Entidade: Concello. ● Domicilio: Praza do Concello, s/n - Bertamiráns. ● Localidade: Ames. ● Data e hora: indicarase cunha antelación mínima de 2 días hábiles no perfil do contratante e no taboleiro de anuncios do Concello.9.–Gasto de anuncios. O adxudicatario estará obrigado a pagar todos os gastos de publicación de anuncios de licitación, de ser o caso, e doutros que se puidesen inserir por causa do obxecto do contrato ou en cumprimento da lexislación vixente.10.–Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames. gal (perfil do contratante). Ames, 16 de febreiro de 2016. O alcalde José M. Miñones Conde
23/02/2016 | Administración LocalMunicipal
Pontedeume
Anuncio de delegación de presidencia do Pleno do Consello Escolar Municipal do Concello de Pontedeume

ANUNCIO Delegación da Presidencia do Pleno do Consello Escolar Municipal Por medio do Decreto n.º 71/2016, do 15 de febreiro, resolveuse delegar a presidencia do Pleno do Consello Escolar Municipal, segundo o que se transcribe a continuación: “DON BERNARDO FERNÁNDEZ PIÑEIRO, ALCALDE-PRESIDENTE DO CONCELLO DE PONTEDEUME (A CORUÑA). Visto o disposto no artigo 2.2 do Regulamento de funcionamento do Consello Escolar Municipal de Pontedeume, aprobado polo Pleno do Concello en sesión ordinaria celebrada o 30 de outubro de 2003, e publicado definitivamente no Boletín Oficial da Provincia de data 17 de xaneiro de 2004 (BOP n.º 13), ao respecto da composición do Pleno do dito órgano. En virtude das atribucións que me confiren os artigos 43 e 44 do Real Decreto 2568/1986, do 28 de novembro, polo que se aproba o Regulamento de Organización e Funcionamento e o Réxime Xurídico das entidades locais, RESOLVO: PRIMEIRO.–Delegar a Presidencia do Pleno do Consello Escolar Municipal na concelleira delegada de Servizos Sociais, Educación e Deportes, Dna. Raquel Caruncho Corral. SEGUNDO.–Esta delegación surtirá efectos dende a data da súa sinatura, sen prexuízo da súa preceptiva publicación no Boletín Oficial da Provincia.//.” Pontedeume, 16 de febreiro de 2016. O alcalde Asdo.: Bernardo Fernández Piñeiro
23/02/2016 | Administración LocalMunicipal
Santiago de Compostela
Información e Comunicación Local S. A.
Anuncio para a aprobación das bases reguladoras da convocatoria do proceso selectivo para a contratación dun/dunha director/a xerente para Información e Comunicación Local, S. A.-Turismo, de Santiago de Compostela

O Consello de Administración de INCOLSA, na reunión celebrada o 11 de febreiro de 2016, aprobou as “Bases reguladoras da convocatoria do proceso selectivo para a contratación dun/unha director/a xerente para INFORMACIÓN E COMUNICACIÓN LOCAL, S. A.-TURISMO DE SANTIAGO DE COMPOSTELA”. O prazo para a presentación de solicitudes será de 15 días naturais, contados a partir do seguinte á publicación no Boletín Oficial da Provincia de A Coruña. Información e descarga das bases reguladoras da convocatoria: www.santiagoturismo.com/perfil-do-contratante Santiago de Compostela, 12 de febreiro de 2016. O PRESIDENTE DO CONSELLO DE ADMINISTRACIÓN DE INCOLSA Asdo.: Martiño Noriega Sánchez Alcalde de Santiago de Compostela
23/02/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 5 de febreiro de 2016, da Xefatura Territorial da Coruña, de información pública da autorización administrativa previa e de construción dunha instalación eléctrica en Santiago de Compostela (IN407A 2016/006-1)

Resolución do 5 de febreiro de 2016, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Santiago de Compostela (expediente IN407A 2016/006-1) Núm. Expte.: IN407A 2016/006-1 Solicitante: UNIÓN FENOSA DISTRIBUCIÓN, S. A. Denominación: retranqueo LMTS en Angrois Concello: Santiago de Compostela Características técnicas: Recuamento do tramo da liña de media tensión subterránea, a 20 kV, cunha lonxitude de 0,085 km, coa orixe na LMTS SNT839, condutor tipo RHZ1-2OL 12/20 kV 1X240 mm 2 Al, e final na mesma liña LMTS SNT839. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 5 de febreiro de 2016. Isidoro Martínez Arca Xefe territorial da Coruña
16/02/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 1 de febreiro de 2016, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Vimianzo (IN407A 2015/560-1)

Resolución do 1 de febreiro de 2016, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Vimianzo (expediente IN407A 2015/560-1) Núm. Expte.: IN407A 2015/560-1 Solicitante: UNIÓN FENOSA DISTRIBUCIÓN, S. A. Denominación: LMT Lugar de Manlle Concello: Vimianzo Características técnicas: Instalación do apoio n.º 79/1 na liña de media tensión aérea VIM-802, a 20 kV, cunha lonxitude de 0,187 km (condutor a retensar), entre os apoios n.º 79 e n.º 80 existentes da LMT VIM-802 (Expte.34856), no tramo entre a derivada ao CT Manlle e a derivada ao CT Gándara (Expte.51686). Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 1 de febreiro de 2016. Isidoro Martínez Arca Xefe territorial da Coruña
16/02/2016 | Administración LocalMunicipal
Ribeira
Anuncio de convocatoria de espazos do viveiro de empresas

CONVOCATORIA DE ADXUDICACIÓN DE ESPAZOS DO VIVEIRO DE EMPRESAS DE RIVEIRA (proxecto cofinanciado pola Unión Europea) A Xunta de Goberno Local do Concello de Riveira, de data 28/01/2016, acordou aprobar “A convocatoria conxunta para a adxudicación dos espazos dispoñibles no Viveiro de Empresas de Riveira”, ofertándose un total de 9 espazos. O prazo de presentación de solicitudes será dun mes, que se iniciará o día seguinte ao da publicación do anuncio da convocatoria no Boletín Oficial da Provincia. Os modelos oficiais de solicitude e de memoria do proxecto empresarial estarán a disposición de todos os interesados, ademais de nas oficinas municipais, no sitio web oficial do concello (www.riveira.es). Riveira, 4 de febreiro de 2016. O alcalde Manuel Ruiz Rivas
16/02/2016 | Administración LocalMunicipal
San Sadurniño
Exposición pública da aprobación de padrón fiscal

ANUNCIO Exposición pública de aprobación de padrón fiscal abastecemento domiciliario de auga potable terceiro cuatrimestre de 2015 A Xunta de Goberno Local deste Concello, en sesión celebrada o día 1 de frebreiro de 2016, acordou aprobar o padrón cobratorio correspondente ó abastecemento domiciliario de auga potable do 3º cuadrimestre do ano 2015, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón mediante o presente sometese a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período do exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. No relativo ao canon da auga, a falta de pago no período voluntario suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. San Sadurniño, 5 de febreiro de 2016. O alcalde Secundino García Casal
16/02/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de contratación mediante procedemento aberto e cun único criterio de valoración das obras incluídas no Plan de sendas peonís 2015, cuarta fase

ANUNCIO DE CONTRATACIÓN MEDIANTE PROCEDEMENTO ABERTO E CUN ÚNICO CRITERIO DE VALORACIÓN DAS OBRAS INCLUÍDAS NO PLAN DE SENDAS PEONÍS 2015, CUARTA FASE 1.º.–Entidade adxudicadora. Datos xerais e datos para a obtención da información: a) Organismo: Excelentísima Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Obtención de documentación e información: a. Entidade: Deputación Provincial da Coruña. Servizo de Patrimonio e Contratación. b. Domicilio: r/ Alférez Provisional, s/n, 5.ª planta, Servizo de Patrimonio e Contratación. c. Localidade e código postal: A Coruña, código postal 15002. d. Teléfono 981 080 300 e. Telefax 981 080 307 f. Correo electrónico: contratacion@dicoruna. es g. Data límite de obtención de documentos e información: ata as 13.00 horas do día anterior a aquel en que remate o prazo de presentación de proposicións.2.º.–Obxecto do contrato. –Contratación das obras incluídas no PLAN DE SENDAS PEONÍS 2015, CUARTA FASE, que a continuación se relacionan: GARANTÍA PROVISIONAL: NON SE ESIXE. GARANTÍA DEFINITIVA: 5 POR CENTO DO PREZO DE ADXUDICACIÓN, IVE EXLUÍDO.3.º.–Tramitación e procedemento. a) Tramitación: ordinaria. b) Procedemento: aberto. c) Criterios de adxudicación.–Criterio único: prezo.4.º.–Presentación de ofertas. a) Data límite de presentación: dentro do prazo dos 26 días naturais, contados dende o seguinte ao da publicación do anuncio no BOP ou perfil de contratante, no horario de atención ao público do Rexistro Xeral. b) Documentación a presentar: a indicada na cláusula 12.1.2 (documentación simplificada) do correspondente prego de cláusulas administrativas. c) Lugar de presentación: 1.–Rexistro Xeral da Deputación (Avda. Alférez Provisional, 2; 15003 A Coruña). 2.–Oficina de Correos. Comunicación do envío por medio de oficina de Correos.–Domicilio da entidade contratante: Avda. Alférez Provisional, 2; 15006 A Coruña. N.º de fax da entidade contratante: 981080307. Correo electrónico de la entidad contratante: contratación@dacoruna. gal 5.º.–Apertura de ofertas: publicarase no perfil de contratante.6.º.–Control de calidade: esixible.7.º.–Gastos de anuncios: os gastos derivados da publicación de anuncios serán por conta do adxudicatario das obras.8.º.–Revisión de prezos: non procede. A Coruña, a 3-2-2016. O PRESIDENTE A SECRETARIA ACCTAL. Asdo.: Valentín González Formoso Asdo.: M.ª Amparo C. Taboada Gil
16/02/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. V15.51409. Campsa Estaciones de Servicio, S. A. Ordes

ANUNCIO DE INFORMACIÓN PÚBLICA CLAVE: DH. V15.51409 CAMPSA ESTACIONES DE SERVICIO, S. A., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 527 m 3 /ano de augas residuais industriais depuradas por infiltración no terreo (cunca do río Tambre) procedentes das estacións de servizo Ameixeira Norte e Ameixeira Sur, localizadas na autoestrada AP-9, p. k. 39,5 marxe esquerda e p. k. 40 marxe dereita (T. M. Ordes). As augas residuais industriais hidrocarburadas xeradas na estación de servizo Ameixeira Norte, localizada na marxe esquerda da autoestrada AP-9 p. k. 39,5, procedentes da zona de subministro de combustible e da zona de descarga (266 m 3 /ano) son recollidas e canalizadas para o seu tratamento nun decantador en polietileno de 1.000 L de capacidade e dimensións 1,16 m de diámetro e 1,36 m de altura; e posteriormente nun separador de hidrocarburos de clase I de 3 L/s de capacidade, con placas coalescentes e obturador automático, de dimensións 1,68 x 0,6 x 1,235 m 3; logo do cal se verten por infiltración no terreo (cunca do río Tambre) mediante pozo filtrante de 1,8 m de diámetro e 1,8 m de profundidade no punto de coordenadas UTM (ETRS89): X=552.998; Y=4.772.056. As augas residuais industriais hidrocarburadas xeradas na estación de servizo Ameixeira Sur, localizada na marxe dereita da autoestrada AP-9 p. k. 40, procedentes da zona de subministro de combustible e da zona de descarga (261 m 3 /ano) son recollidas e canalizadas para o seu tratamento nun decantador en polietileno de 1.000 L de capacidade e dimensións 1,16 m de diámetro e 1,36 m de altura; e posteriormente nun separador de hidrocarburos de clase I de 3 l/s de capacidade, con placas coalescentes e obturador automático, de dimensións 1,68 x 0,6 x 1,235 m 3; logo do cal se verten por infiltración no terreo (cunca do río Tambre) mediante pozo filtrante de 1,5 m de diámetro e 1,5 m de profundidade no punto de coordenadas UTM (ETRS89): X=552.787; Y=4.771.903. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño, 16, de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 25 de xaneiro de 2016. A xefa da Área de Vertidos Asdo.: Leticia Valladares López
16/02/2016 | Administración LocalMunicipal
Ribeira
Aprobación inicial do Regulamento do Consello Municipal de Inclusión Social

Ref/Secretaría Xeral/Arminda Maria Tenezaca De Cabo ANUNCIO O Pleno da Corporación, na sesión ordinaria realizada o día 30 de novembro de 2015, aprobou inicialmente o proxecto de Regulamento do Consello Municipal de Inclusión Social e Benestar do Concello de Riveira nos termos en que figura no expediente. Sométese o devandito Regulamento a información pública e audiencia dos interesados, con publicación no Boletín Oficial da Provincia de A Coruña e taboleiro de anuncios do Concello, polo prazo de trinta días para que poidan presentar reclamacións ou suxestións, que serán resoltas pola Corporación. De non presentarse reclamacións ou suxestións no mencionado prazo, considerarase aprobado definitivamente sen necesidade de acordo expreso polo Pleno. Riveira, 2 de decembro de 2015. O alcalde-presidente Asdo.: Manuel Ruiz Rivas
16/02/2016 | Administración LocalMunicipal
Abegondo
Aprobación inicial de declaración de entidades de interese local

ANUNCIO DE APROBACIÓN INICIAL APROBACIÓN INICIAL DE DECLARACIÓN DE ENTIDADES DE INTERESE LOCAL O Concello Pleno, en sesión ordinaria celebrada o día 21 de xaneiro de 2016, acordou a aprobación inicial da declaración de entidades de interese local. En cumprimento do disposto no artigo 70.2 da Lei 7/1985, do 2 de abril, reguladora das bases de réxime local, sométese o expediente a información pública polo prazo de vinte días, a contar dende o seguinte á inserción deste anuncio no Boletín Oficial da Provincia, para os efectos de que os interesados poidan examinar o expediente e presentar as reclamacións que estimen oportunas. Se transcorrido o dito prazo non se presentasen reclamacións, considerarase aprobado definitivamente o acordo de aprobación provisional. Abegondo, 2 de febreiro de 2016. O alcalde José Antonio Santiso Miramontes
16/02/2016 | Administración LocalMunicipal
Sada
Alcaldía
Recoñecemento de compatibilidade de cargos municipais en réxime de dedicación parcial

O Pleno deste Concello, en sesión ordinaria celebrada o día 28 de xaneiro de 2016, adoptou, entre outros, o acordo que a continuación se transcribe literalmente na súa parte dispositiva: <<4.º.–Solicitudes de recoñecemento de compatibilidade de cargos municipais en réxime de dedicación parcial.1.º.–Recoñecer aos concelleiros e concelleiras que a continuación se relaciona a compatibilidade do exercicio dos seus cargos de concelleiros delegados en réxime de dedicación parcial, coas actividades públicas e privadas que se indica: A D.ª Zeltia García Ben, concelleira delegada do Servizo de Deportes, co exercicio das actividades privadas de traballo como contratada fixa do Clube Ximnasia Tempo, en horario de 17.00 a 21.00 horas, luns, martes, mércores e venres, e de de 10.00 h. a 14.00 horas os sábados. A D.ª Isabel Reimúndez Suárez, concelleira delegada do servizo de Servizos Sociais e Igualdade, co exercicio das actividades privadas de traballo como contratada fixa de OYSHO España S. A., cun horario de 24 horas semanais repartidas en tres días. A D. Miguel Tenreiro Bouza, concelleiro delegado de Admón. Local, Obras e Servizos, co exercicio das actividades públicas do seu posto de funcionario de carreira da Xunta de Galicia, en horario de 7.45 a 15.15 horas, luns, mércores e venres. A D.ª Raquel Bolaño Fariña, concelleira delegada de Educación, Xuventude e Saúde, co exercicio das actividades privadas de traballo como contratada fixa de SIGNO EDITORES JM, S. L., en horario de 9.45 a 14.45 horas.2.º.–Os anteriores recoñecementos de compatibilidade quedan condicionados a que as respectivas actividades se desenvolvan en todo momento en horario non coincidente co das funcións correspondentes aos respectivos cargos de concelleiro delegado, e non supoñan en ningún caso impedimento ou menoscabo do estrito cumprimento dos deberes do concelleiro>>. Sada, 04 de febreiro de 2016. O alcalde Asdo.: Óscar Benito Portela Fernández